Policajná hodnosť

Policajná hodnosť definuje postavenie a právomoci policajta v hierarchii polície. Na rozdiel od vojenských hodností policajné nezačínajú na úrovni mužstva (vojak, slobodník, desiatnik), ale na poddôstojníckej úrovni strážmajstrom. Policajti majú len jeden druh generála.

V minulosti bola medzi práporčíckymi hodnosťami (najnižšia práporčícka hodnosť) zaradená aj hodnosť "rotný" (napríklad v Polícii ČR dodnes táto hodnosť existuje). Označovala sa jednou striebornou hviezdou (strážmajster sa označuje dvomi striebornými hviezdami). 

Políciu riadi Ministerstvo vnútra Slovenskej republiky. Zbor väzenskej a justičnej stráže riadi Ministerstva spravodlivosti SR napriek tomu sú v ňom práporčícke a dôstojnícke hodnosti a jedna hodnosť generála.

Hodnosti v mestskej (obecnej) polícii nie sú na celom Slovensku jednoznačne ustálené a to aj preto, že obec zriaďuje obecnú políciu všeobecne záväzným nariadením. Okrem hodností rovnakých ako v polícii, sú časté aj dve špecifické hodnosti: kadet - uchádzač o prácu mestského policajta počas prípravného obdobia a inšpektor (verejného poriadku). Funkcia kadet v štátnej polícii bola do 31.5.2023 určená na získanie základného policajného vzdelania. 

Špecifickou súčasťou policajného zboru sú dobrovoľní strážnici poriadku, ktorí sú bez hodnosti ale identifikovateľní preukazom strážcu poriadku viditeľne pripnutý na ľavej prednej strane horného dielu odevu a rukávovú pásku. Dobrovoľní strážnici poriadku v roku 2001 nahradili tzv. pomocníkov polície. V polícii (v rezorte) v roku 2020 podľa ministra Mikulca pracovalo 736 služobných psov a 19 koní. V roku 2019 to bolo 686 psov a 400 psovodov. 

 Hodnosti Policajného zboru Slovenskej republiky 
Hodnosti sú zoradené od najnižšej po najvyššiu, vedľa každej je taktiež hodnostná skratka a popis hodnostného označenia na náplecníkoch.

 Poddôstojníci 
 Hodnosť  Skratka  Označenie  strážmajster  stržm.  dve strieborné hviezdy nadstrážmajster  nstržm.  tri strieborné hviezdy

 Práporčíci 
 Hodnosť  Skratka  Označenie  podpráporčík  pprap.  jedna strieborná hviezda a strieborná ratolesť práporčík  prap.  dve strieborné hviezdy a strieborná ratolesť nadpráporčík  nprap.  tri strieborné hviezdy a strieborná ratolesť

 Dôstojníci 
 Hodnosť  Skratka  Označenie  podporučík  ppor.  jedna zlatá hviezda poručík  por.  dve zlaté hviezdy nadporučík  npor.  tri zlaté hviezdy kapitán  kpt.  štyri zlaté hviezdy major  mjr.  jedna zlatá hviezda a zlatá ratolesť podplukovník  pplk.  dve zlaté hviezdy a zlatá ratolesť plukovník  plk.  tri zlaté hviezdy a zlatá ratolesť

 Generál 
 Hodnosť  Skratka  Označenie  generál  gen.  jedna zlatá hviezda, zlatá ratolesť a zlaté lemovanie

 Referencie 

 Pozri aj 

 Vojenská hodnosť 
Zbor väzenskej a justičnej stráže 

 Externé odkazy 

 Hodnosti príslušníkov PZ, MINV